open-index/open-wikipedia-markdown huggingface dataset:
2021 தமிழ்நாடு சட்டமன்றத் தேர்தல் வேட்பாளர்கள் பட்டியல்

**தமிழ்நாட்டின் பதினாறாவது சட்டமன்றத் தேர்தல்**, 2021 ஏப்ரல் 06 இல் கேரளா மேற்கு வங்காளம், அசாம், புதுச்சேரி சட்டமன்றத் தேர்தலுடன் சேர்த்து நடத்தப்பட்டது. இந்திய மாநிலமான தமிழ்நாட்டின் சட்டமன்றத்திற்கான 234 தொகுதிகளுக்கும் தேர்தல் நடைபெற்றது. அதில் முக்கியமான கட்சிகளின் வேட்பாளர் பெயர்கள் இங்கு பட்டியலிடப்பட்டுள்ளன.

## மாவட்ட வாரியாக வேட்பாளர்கள் பட்டியல்
2021 சட்டமன்றத் தேர்தலில் போட்டியிடும் முக்கியமான கட்சிகள் மற்றும் கூட்டணிகளின் வேட்பாளர் பட்டியல்கள்.

### [[திருவள்ளூர் மாவட்டம்]]

### [[சென்னை மாவட்டம்]]

### [[செங்கல்பட்டு மாவட்டம்]]

### [[காஞ்சிபுரம் மாவட்டம்]]

### [[இராணிப்பேட்டை மாவட்டம்]]

### [[வேலூர் மாவட்டம்]]

### [[திருப்பத்தூர் மாவட்டம்]]

### [[கிருஷ்ணகிரி மாவட்டம்]]

### [[தருமபுரி மாவட்டம்]]

### [[திருவண்ணாமலை மாவட்டம்]]

### [[விழுப்புரம் மாவட்டம்]]

### [[கள்ளக்குறிச்சி மாவட்டம்]]

### [[சேலம் மாவட்டம்]]

### [[நாமக்கல் மாவட்டம்]]

### [[ஈரோடு மாவட்டம்]]

### [[திருப்பூர் மாவட்டம்]]

### [[நீலகிரி மாவட்டம்]]

### [[கோயம்புத்தூர் மாவட்டம்]]

### [[திண்டுக்கல் மாவட்டம்]]

### [[கரூர் மாவட்டம்]]

### [[திருச்சிராப்பள்ளி மாவட்டம்]]

### [[பெரம்பலூர் மாவட்டம்]]

### [[அரியலூர் மாவட்டம்]]

### [[கடலூர் மாவட்டம்]]

### [[மயிலாடுதுறை மாவட்டம்]]

### [[நாகப்பட்டினம் மாவட்டம்]]

### [[திருவாரூர் மாவட்டம்]]

### [[தஞ்சாவூர் மாவட்டம்]]

### [[புதுக்கோட்டை மாவட்டம்]]

### [[சிவகங்கை மாவட்டம்]]

### [[மதுரை மாவட்டம்]]

### [[தேனி மாவட்டம்]]

### [[விருதுநகர் மாவட்டம்]]

### [[இராமநாதபுரம் மாவட்டம்]]

### [[தூத்துக்குடி மாவட்டம்]]

### [[தென்காசி மாவட்டம்]]

### [[திருநெல்வேலி மாவட்டம்]]

### [[கன்னியாகுமரி மாவட்டம்]]

## மேற்கோள்கள்

பகுப்பு:தமிழ்நாடு சட்டமன்றத் தேர்தல்கள்
பகுப்பு:2021 தமிழ்நாடு சட்டமன்றத் தேர்தல்
மு. க. வெல்லோடி

**முல்லத்து கதிங்கி வெல்லோடி** (Mullath Kadingi Vellodi) (இந்தியக் குடிமைப் பணி) (1896-1987) ஐதராபாத் இராச்சியத்தில் முதலமைச்சராக இருந்தார். ஐதராபாத் நிசாமால் ஆளப்பட்ட ஐதராபாத் மாநிலத்தின் வீழ்ச்சிக்குப் பின்னர் இந்திய அரசாங்கத்தால் இவர் நியமிக்கப்பட்டார்.

இந்தியக் குடிமைப் பணியில் உறுப்பினராக இருந்த இவர், ஜவுளி ஆணையராகவும், பிரித்தானியப் பேரரசு காலத்தில் தொழில்கள் மற்றும் பொது விநியோகத் துறையில் அலுவலக இணை செயலாளராகவும் இருந்தார். இவர் பேரரசியின் 1944 பிறந்தநாள் மரியாதை பட்டியலில் இந்திய சாம்ராஜ்யத்தின் தோழராக (சிஐஇ) நியமிக்கப்பட்டார்.  இவர் இந்திய அரசாங்கத்தில் மூத்த அரசு ஊழியராக இருந்தார். இவர் 1957 முதல் 1958 வரை திட்டக் குழுவின் அமைச்சரவைச் செயலாளராகவும் இருந்தார்.

## ஆரம்ப கால வாழ்க்கை
வேல்லோடி கோழிக்கோடு நாட்டில் கே. சி. மனவேதன் ராஜாவின் நான்காவது மகன் ஆவார். சென்னை, மாநிலக் கல்லூரியில் கல்வி பயின்ற இவர் 1921 திசம்பரில் இந்தியக் குடிமைப்பணியில் சேர்ந்தார். 1921-1944 வரை இவர் பல்வேறு பதவிகளை வகித்தார். 1944 ஆம் ஆண்டில் இவர் ஜவுளி ஆணையராகவும், கைத்தொழில் மற்றும் பொது விநியோகத் துறையில் அலுவலக இணை செயலாளராகவும் 1945 வரை நியமிக்கப்பட்டார்.

1947 ஏப்ரல்-ஆகஸ்ட் முதல் லண்டனில் இந்தியாவின் துணைத் தூதராக செயல்பட்டு, அங்குள்ள சுதந்திர கொண்டாட்டங்களை மேற்பார்வையிட்டார். இறக்குமதி மற்றும் ஏற்றுமதி கட்டுப்பாட்டாளர் பதவியை ஏற்க 1947இல் மீண்டும் தில்லிக்கு திரும்பினார்.

## முதல்வர் (1950-52)
ஐதராபாத் மாநிலத்தின் முதல்வராக நியமிக்கப்பட்ட  இவர், சென்னை மாநிலம் மற்றும் பம்பாய் மாநிலத்தைச் மாநிலத்தை நிர்வகித்தார்.

## இராஜதந்திரி
ஏப்ரல்-ஆகஸ்ட் 1947 முதல் லண்டனுக்கு இந்திய உயர் ஸ்தானிகராக செயல்பட்டு வந்தார். 1958 சூன் 20 முதல் 1961 திசம்பர் 6 வரை இவர் சுவிட்சர்லாந்தின் பேர்னுக்கான இந்தியத் தூதராக இருந்தார். 
## குடும்பம்
டி. எம்.குஞ்ஞிகாவு கோவிலம்மா என்பவரை மணந்தார். இவர்களுக்கு கமலா, வாசுதேவன் என்ற இரண்டு குழந்தைகள் இருந்தனர்.

## மேலும் காண்க

* ஆந்திரப் பிரதேச முதலமைச்சர்களின் பட்டியல்
* இந்திய அமைச்சரவைச் செயலாளர்

## மேற்கோள்கள்

பகுப்பு:1987 இறப்புகள்
பகுப்பு:கேரள மக்கள்
பகுப்பு:1896 பிறப்புகள்
ஒய். என். சுக்தாங்கர்

**யஷ்வந்த் நாராயண் சுக்தங்கர்**, (இந்தியப் பேரரசின் ஒழுங்கு) (1897 &ndash; ?) ஒரு இந்திய அரசு ஊழியர் ஆவார். இந்தியாவின் இரண்டாவது அமைச்சரவை செயலாளராகவும் ஒடிசாவின் முன்னாள் ஆளுநராகவும் இருந்தார்.

## தொழில்
இவர் 1921இல் இந்தியாவின் சொந்த அலுவலர் தொகுதியின் இந்தியக் குடிமைப் பணியில் உறுப்பினராக இருந்தார். அவர் இரண்டாம் உலகப் போரின்போது இந்திய அரசாங்கத்தால் அமைக்கப்பட்ட சிறப்பு அரசு ஊழியர்களைக் கொண்ட நிதி மற்றும் வணிகக் குழுவின் ஒரு பகுதியாக இருந்தார். இவர், பண்ணாட்டு வணிகத்தில் நிபுணராகவும் இருந்தார். மேலும் இவர் வர்த்தக மற்றும் கைத்தொழில் அமைச்சகத்தில் செயலாளராகவும்,  இந்திய அமைச்சரவைச் செயலாளராகவும் 1953 மே 14 முதல் 1957 சூலை 31 வரை பணியாற்றினார். இந்தியாவின் இரண்டாம் ஐந்தாண்டு திட்டத்தை வகுத்த இந்திய திட்ட ஆணையத்தின் செயலாளராகவும் பணியாற்றினார்.

## ஆளுநர்
அமைச்சரவை செயலாளராக ஓய்வு பெற்ற பின்னர், இவர் ஒடிசாவின் ஆளுநராக நியமிக்கப்பட்டார். இவர் 1957 சூலை 31 முதல் 1962 செப்டம்பர் 15 வரை பணியாற்றினார்.

## மேற்கோள்கள்

## வெளி இணைப்புகள்
*Cabinet Secretariat in India

பகுப்பு:ஒடிசா ஆளுநர்கள்
பகுப்பு:1897 பிறப்புகள்
மருத்துவ ஆய்வகங்களில் பயன்படும் பொதுவான கருவிகள்

கீழ்கண்ட ஆய்வகங்களில் பொதுவாக பயன்படுத்தப்படும் கருவிகளின் பட்டியல் இங்கு கொடுக்கப்பட்டுள்ளது.

* உயிர் வேதியியல்
* நுண்ணுயிரியல்
* மருந்தியல் 

## கருவி பட்டியல்

## பட தொகுப்பு

படிமம்:Test tubes.jpg|ரேக்குகளில் சோதனை குழாய்கள்
படிமம்:Beakers.jpg|பீக்கர்
படிமம்:Burette.svg|ப்யூரெட்
படிமம்:Cuvette with penny.jpg|ஒரு வண்ணமயத்தின் ஒரு குவெட்
படிமம்:Szalka petriego.jpg|பெட்ரி பிளேட்
படிமம்:Pipetas gilson.JPG|மைக்ரோபிபட்டுகள்
படிமம்:20070422 dispensible pipett.jpg|விநியோகிக்கக்கூடிய குழாய்கள்
படிமம்:Pasteur Pipets.jpg|கண்ணாடி பாஸ்டியர் பிப்பேட்
படிமம்:Erlenmeyer Flasks.jpg|பிளாஸ்க்குகள்
படிமம்:Spectrophoto-controls.svg|நிறமானி (ஸ்பெக்ட்ரோஃபோட்டோமீட்டர் )
படிமம்:Microtiter plate.JPG|மைக்ரோடைட்டர் தட்டுகள்
படிமம்:Old light microscope.jpg|ஒளி நுண்ணோக்கி
படிமம்:Gel electrophoresis apparatus.JPG|ஜெல் எலக்ட்ரோபோரேசிஸ் கருவி
படிமம்:High-speed centrifuge.jpg|அதிவேக மையவிலக்கு
படிமம்:Beckman-Coulter ultracentrifuge XL-100K -01.jpg|அல்ட்ரா சென்ட்ரிஃபியூஜ்
படிமம்:Gaschromatograph.jpg|கேஸ்க்ரோமடோகிராஃப்


## மேற்கோள்கள்

பகுப்பு:ஆய்வுக்கூடக் கருவிகள்
பகுப்பு:மருத்துவக் கருவிகள்
சா. எ. இருங்கநாதன்

திவான் பகதூர் **சர் சாமுவேல் எபினேசர் இருங்கநாதன்** ( 1877 திசம்பர் 30 - 1966 நவம்பர் 7)   இ**ரங்கநாதன்** எனவும் அழைக்கப்படும் இவர், இந்திய கல்வியாளர் ஆவார், இவர் அண்ணாமலைப் பல்கலைக்கழகம் , சென்னைப் பல்கலைக்கழகத்தின் துணைவேந்தராகவும், 1943 முதல் 1947 இந்தியாவின் கடைசித் துணைத் தூதராகவும் பணியாற்றினார். 

## வாழ்க்கை
இருங்கநாதன் லண்டன் தொண்டு அமைப்பின் ரெவரெண்ட் சி. ருங்கநாதனுக்கு பிறந்தார். 1908ஆம் ஆண்டில், இவர் சென்னை மாகாண கல்விப் பணியில் சேர்ந்தார். மேலும் 1921ஆம் ஆண்டில் இந்திய கல்விச் சேவைக்கு உயர்த்தப்பட்டார். இது அதுவரை முக்கியமாக பிரித்தானிய கல்வியாளர்களுக்காக ஒதுக்கப்பட்டிருந்தது. சென்னையைச் சேர்ந்த கே. கிருஷ்ணா ராவின் மகள் லீலா ராவ் என்பவரை மணந்தார். இவர்களுக்கு ஒரு மகனும் ஒரு மகளும் இருந்தனர். 

## பணிகள்
1929 முதல் 1935 வரை, இவர் அண்ணாமலை பல்கலைக்கழகத்தின் துணைவேந்தராக பணியாற்றினார். அப்போது 1931இல் எடின்பரோவில்  நடைபெற்ற பேரரசின் பல்கலைக்கழகங்களின் மாநாட்டின் பிரதிநிதியாக இருந்தார். பின்னர் 1937 முதல் 1940 வரை சென்னைப் பல்கலைக்கழகத்தின் துணைவேந்தராக இருந்தார். சென்னை, இந்தியக் கிறிஸ்தவச் சங்கத்தின் தலைவராகவும், அகில இந்திய கிறிஸ்தவ மாநாட்டின் துணைத் தலைவராகவும் இருந்தார். 1938ஆம் ஆண்டில், சென்னை மாகாணத்தின் சட்டமன்றக் குழுவின் மேலவையில் உறுப்பினராகத் தேர்ந்தெடுக்கப்பட்டார். 1940ஆம் ஆண்டு வரை இவர் இந்திய வெளியுறவுத்துறை செயலாளரின் ஆலோசகராக பணியாற்றினார். 1938-1939ல், இவர் இந்திய பல்கலைக்கழகங்களுக்கு இடையிலான வாரியத்தின் தலைவராக இருந்தார். 

## கௌரவம்
1937ஆம் ஆண்டில் திவான் பகதூர் எனக் குறிப்பிட்டு, 1943 புத்தாண்டு கௌரவப் பட்டியலில் இடம் பெற்றார். மேலும், மே 1943இல் இந்தியாவின் கடைசி உயர் ஸ்தானிகராக நியமிக்கப்பட்டார்.    இவர் உயர் ஸ்தானிகராக இருந்த காலத்தில், வங்காள பஞ்சத்தால் பாதிக்கப்பட்டவர்களுக்கு உதவுவதற்காக, £40,000 திரட்டினார். இவர் திசம்பர் 1942இல் பசிபிக் உறவுகள் நிறுவனத்தின் மாநாட்டிற்கான பிரதிநிதியாகவும், 1945 சர்வதேச தொழிலாளர் மாநாடு (பாரிஸ்), 1946 மாநாடு (மொண்ட்ரியால்) மற்றும் 1946இல் பாரிஸ் அமைதி மாநாட்டிற்கான இந்திய பிரதிநிதிகளின் தலைவராகவுமிருந்து இந்தியா சார்பாக அமைதி ஒப்பந்தங்களில் கையெழுத்திட்டார்.  

## இறப்பு
இந்திய விடுதலைக்கு சற்று முன்னர் ஏப்ரல் 1947இல் உயர் ஸ்தானிகராக ஓய்வு பெற்றவர், பெங்களூரில் தனது 88 வயதில் இறந்தார்.

## மேற்கோள்கள்

பகுப்பு:1966 இறப்புகள்
பகுப்பு:1877 பிறப்புகள்
த. சம்பத்குமார்

**சம்பத்குமார்**  ஓர் தமிழக அரசியல்வாதி ஆவார்.இவர்
2015-ம் ஆண்டு முதல் சேலம் மேற்கு மாவட்ட திமுக துணை செயலாளராக உள்ளார். கொங்கனாபுரம் பேரூர் இளைஞரணி முன்னாள் செயலாளராகவும் இருந்துள்ளார்.கடத்த 2003 ஆம் ஆண்டில் இருந்து திமுக கட்சியில் உள்ளார்.இவருக்கு இன்னும் திருமணமாகவில்லை.2021 ஆம் ஆண்டு சட்டமன்றத் தேர்தலில் எடப்பாடி
சட்டமன்றத் தொகுதியில் திராவிட முன்னேற்றக் கழகத்தின் வேட்பாளராக தமிழக முதல்வர் பழனிசாமி  எதிர்த்துப் போட்டியிடவுள்ளார்.
## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
மருது அழகுராஜ்

**மருது அழகுராஜ்**, 2021 தமிழ்நாடு சட்டமன்றத் தேர்தலில், சிவகங்கை மாவட்டத்திலுள்ள திருப்பத்தூர்  சட்டமன்றத் தொகுதியில் அதிமுக கட்சியின் சார்பாக போட்டியிட்டார். **[[நமது அம்மா (அதிமுக நாளிதழ்)|நமது அம்மா]]** எனும் அதிமுக கட்சியின் அதிகாரப்பூர்வ செய்தி நாளிதழில் 2018 முதல் 2022 வரை தலைமை ஆசிரியராக இருந்தார். இவர் சிறந்த தமிழ் பேச்சாளர், எழுத்தாளர் மற்றும் கவிஞர் ஆவார். 
தற்போது திமுக வில் இணைந்துள்ளார்

## பின்னணி
இவர் முன்பு காங்கிரஸ் தமிழக ராஜீவ் காங்கிரஸ் தேமுதிக சமத்துவ மக்கள் கட்சி  போன்ற கட்சிகளில் இருந்தவர். 2006 சட்டமன்றத் தேர்தலில் தேமுதிக சார்பில் திருப்பத்தூர் தொகுதியில் போட்டியிட்டு தோல்வியடைந்தது. ஜெயா தொலைக்காட்சியில் பணியாற்றி இருக்கிறார். முன்னர் மருது அழகுராஜ், அதிமுக கட்சியின் அதிகாரப்பூர்வ **[[நமது எம் ஜி ஆர்]]**  நாளிதழில் தலைமை ஆசிரியராக 2009ஆம் ஆண்டு முதல் பணிபுரிந்து வந்தார்.பின்னர் 2017-இல் அதிமுக, எடப்பாடி கே. பழனிச்சாமி அணி, ஓ. பன்னீர்செல்வம் மற்றும் டி. டி. வி. தினகரன் அணி மூன்றாக இயங்கியது. நமது எம்ஜிஆர் செய்தி நாளிதழ் டி. டி. வி. தினகரன் கையில் சென்றது.

இந்நிலையில் அதிமுகவின் உள்கட்சி அரசியலில் குறுக்கீடு செய்யும்  பாரதிய ஜனதா கட்சி ஆளும் மத்திய அரசையும், நரேந்திர மோடியையும் தாக்கி, மருது அழகுராஜ், சித்திரகுப்தன் எனும் புனைபெயரில்  "காவி அடி, கழகத்தை அழி" என்ற பெயரில் கவிதை ஒன்றை நமது எம்ஜிஆர் நாளிதழில்  வெளியிட்டார். இதனால் 16 ஆகஸ்ட் 2017 அன்று மருது அழகுராஜ் நமது எம்ஜிஆர் நாளிதழின் தலைமைச் செய்தியாளர் பதவியிலிருந்து விலக்கப்பட்டார்.
 
ஜெ. ஜெயலலிதாவின் 70வது பிறந்த நாளில்,2018-இல் துவக்கப்பட்ட அதிமுக கட்சியின் நமது அம்மா என்ற நாளிதழின் தலைமைச் செய்தி ஆசிரியராக மருது அழகுராஜ் நியமிக்கப்பட்ட்டார்.
அவர் 29 ஜூன் 2022 அன்று  ஒற்றைத் தலைமைக்கு எதிர்ப்புத் தெரிவிக்கும் வகையில் நமது அம்மா நாளிதழின் தலைமை ஆசிரியர் பதவியில் இருந்து விலகினார்.

## 2021 சட்டமன்றத் தேர்தலில்
மருது அழகுராஜ் 2021 தமிழ்நாடு சட்டமன்றத் தேர்தலில், சிவகங்கை மாவட்டத்திலுள்ள திருப்பத்தூர்  சட்டமன்றத் தொகுதியில் அதிமுக கட்சியின் சார்பாக போட்டியிட்டு தோல்வியற்றார்.

## மேற்கோள்கள்

## வெளி இணைப்புகள்
* திமுக-காங்கிரஸ் முக்கிய நிர்வாகிகளை அதிமுகவில் இணைக்கும் மருது அழகு ராஜ்
* AIADMK Mouthpiece Editor Marudhu Alaguraj Removed For His Article On Centre, PM Modi
*திருப்பத்தூர் தொகுதியில் மருது அழகுராஜை களமிறக்கும் அதிமுக... பெரியகருப்பணுக்கு டஃப் கொடுக்க தடாலடி

பகுப்பு:தமிழகப் பத்திரிகையாளர்கள்
பகுப்பு:அதிமுக அரசியல்வாதிகள்
பகுப்பு:சிவகங்கை மாவட்ட மக்கள்
விஷ்ணு சஹாய்

**விஷ்ணு சஹாய்** (Vishnu Sahay) (22 நவம்பர் 1901 - 3 ஏப்ரல் 1989)  முன்னாள் இந்தியக் குடிமைப் பணி அதிகாரியும், இந்திய இந்திய அமைச்சரவைச் செயலாளரும் ஆவார். இவர் அரசுப் பணியிலிருந்து ஓய்வு பெற்ற பின்னர், அசாம் மற்றும் நாகாலாந்து ஆகிய மாநிலங்களின் ஆளுநராகப் பணியாற்றினார்.

## ஆரம்பகால வாழ்க்கையும்  கல்வியும்
இந்தியக் குடிமைப் பணி அதிகாரியும் , கேரளா மற்றும் இமாச்சல பிரதேசத்தின் முன்னாள் ஆளுநருமான பகவன் சஹாயின் அண்ணன் ஆவார்.  இவர், உத்தரப் பிரதேச மாநிலத்தின் சந்தௌசி, எஸ்.எம் கல்லூரியிலும், பின்னர், ஆக்ஸ்போர்டு பல்கலைக்கழகத்திலும் பயின்றார்.  இவர் இந்தியக் குடிமைப் பணியின் 1925 தொகுதிகளில் உறுப்பினராக இருந்தார். அதே ஆண்டு அக்டோபர் 16 அன்று தேர்வில் தேர்ச்சி பெற்றார்.

## அரசுப் பணியாளர்
இவர், இந்தியக் குடிமைப் பணியில் நீண்ட மற்றும் புகழ்பெற்ற வாழ்க்கையை கொண்டிருந்தார். இவர் , உத்தரப் பிரதேசத்தின் சர்க்கரை ஆணையாளராகவும், சர்க்கரை கட்டுப்பாட்டாளராகவும் பணியாற்றினார். மேலும், இந்திய அரசின் வேளாண் செயலாளராக இருந்தபோது , அமுல் நிறுவனத்தின் செயல்பாடுகளால் ஈர்க்கப்பட்டு வர்கீஸ் குரியனுக்கு நியூசிலாந்து சென்று பால்பண்ணை சார்ந்து படிப்பதற்கான உதவித்தொகை பெற உதவினார்.  இவர் வெளிவிவகார அமைச்சகத்தில் காஷ்மீர் விவகாரங்களுக்கான செயலாளராகவும் பணியாற்றினார்.  1958- 1960 மற்றும் 1961- 1962 காலங்களில் இரண்டு முறை இந்திய அமைச்சரவைச் செயலாளராவும் இருந்தார்.

## ஆளுநர் பதவிக்காலம்
இவர், இரண்டு முறை அசாமின் ஆளுநராக இருந்தார். 1960 நவம்பர் 12 முதல் 1961 சனவரி 13 வரையிலும், 1962 செப்டம்பர் 7 முதல் 1968 ஏப்ரல் 17 வரையிலும் பணியாற்றினார். அசாமின் ஆளுநராக, இவர் 1964இல் நாகா கிளர்ச்சியாளர்களுடன் போர்நிறுத்த ஒப்பந்தத்தில் கையெழுத்திட்டார். மேலும், நாகாலாந்தின் முதல் ஆளுநராகவும் இருந்தார். 1963 திசம்பர் 1 முதல் 1968  ஏப்ரல் 17 வரை அந்த பதவியை வகித்தார்.

## மேற்கோள்கள்

பகுப்பு:1989 இறப்புகள்
பகுப்பு:1901 பிறப்புகள்
பகுப்பு:உத்தரப் பிரதேச நபர்கள்
பகுப்பு:நாகாலாந்து ஆளுநர்கள்
பகுப்பு:அசாம் ஆளுநர்கள்
நா. ரா. பிள்ளை

**சர் நாராயணன் ராகவன் பிள்ளை** (Sir Narayanan Raghavan Pillai) (1898 சூலை 24 - 1992 மார்ச் 31) பிரபலமாக **ராக்** என அழைக்கப்படும் இவர், ஒரு இந்திய அரசு ஊழியர் ஆவார். இவர் வெளியுறவுத் துறையின் இரண்டாவது பொதுச் செயலாளராகவும், சுதந்திர இந்தியாவில் முதல் அமைச்சரவை செயலாளராகவும் இருந்தார். இவர், 1950 பிப்ரவரி 6 முதல் 1953 மே 13 வரை அப்பணியிலிருந்தார். மேலும், பிரான்சுக்கான இந்தியாவின் தூதராகவும் பணியாற்றினார்.

## தொழில்
பிள்ளை 1898 சூலை 24 அன்று திருவிதாங்கூர் மாநிலத்தின் திருவனந்தபுரத்தில் தென் திருவிதாங்கூரில் உள்ள எலங்கத்தின் புகழ்பெற்ற நாயர் குடும்பத்தில் பிறந்தார். இவர் திவான் நாணூ பிள்ளையின் உறவினராவார்.   1918 இல் சென்னைப் பல்கலைக்கழகத்தில் இளங்கலை (ஆங்கிலம்) பட்டம் பெற்றார். பின்னர் கேம்பிரிச்சின் *டிரினிட்டி ஹாலி*ல் படிக்க அரசு உதவித்தொகை பெற்றார். அங்கு, இவர் 1921இல் இயற்கை அறிவியலையும், 1922 ஆம் ஆண்டில் சட்டமும் பயின்றார் .
## பணிகள்
1922 ஆம் ஆண்டில் இந்தியக் குடிமைப் பணியில் சேர்ந்த இவர்,  ஆரம்பத்தில் மத்திய மாகாணங்களில் உதவி ஆணையராகவும், 1927 மார்ச்-நவம்பர் 1927 முதல் துணை துணை ஆணையராகவும் பணியாற்றினார்.  இந்தியக் குடிமைப் பணியுடனான தனது தொழில் வாழ்க்கையில், அப்போதைய ஐக்கிய மாகாணங்களில் பல்வேறு செயலக பதவிகளுக்கு இவர் நியமிக்கப்பட்டார். அடுத்தடுத்து சென்னையில் சுங்க உதவி சேகரிப்பாளராகவும் (1927 திசம்பர் - 1929 மே) கொல்கத்தாவில் வணிக நுண்ணறிவு துணை இயக்குநராகவும் பணியாற்றினார் (மே 1929 - மார்ச் 1932). இவர் 1932 மார்ச்சில் துணை செயலாளராக பதவி உயர்வு பெற்று, வணிகத் துறையில் சேர்ந்தார்.  அங்கு இவர் தற்காலிக கூட்டுச் செயலாளராகவும் (சூன் 1934) பிப்ரவரி 1936 இல் இணைச் செயலாளராகவும் (அதிகாரப்பூர்வமாக) முன்னேறினார், ஏப்ரல் 1936 இல் கராச்சியில் ஆட்சியரா நியமிக்கப்பட்டார். ஏப்ரல் 1937 முதல், வணிகத் துறையில்  அதிகாரியாக இருந்த இவர், சூலை மாதம் துணை ஆணையராக நியமிக்கப்பட்டார். ஏப்ரல் 1938இல் வணிகத் துறையில் இணைச் செயலாளராகவும், பிப்ரவரி 1941இல் கூடுதல் செயலாளராகவும், இறுதியாக அக்டோபர் 1942இல் முழு செயலாளராகவும் பதவி உயர்வு பெற்றார். 

## குடும்பம்
இவரது மகனான கே. எஸ். பிள்ளை, இந்திய ரிசர்வ் வங்கியில் பணி புரிந்தார். முன்னாள் பிபிசி தொகுப்பாளரான நிஷா பிள்ளை இவரது பேரக்குழந்தைகளில் ஒருவர். 

## குறிப்புகள்

## வெளி இணைப்புகள்
*Cabinet Secretariat in India
*Reference to the "late N.R.Pillai" 
*https://web.archive.org/web/20120324110008/http://www.claudearpi.net/maintenance/uploaded_pics/ZhouonMcMahon.pdf
**Who's Who* A&C Black Press, 1992

பகுப்பு:1992 இறப்புகள்
பகுப்பு:1898 பிறப்புகள்
நமது அம்மா (அதிமுக நாளிதழ்)

**நமது புரட்சித்தலைவி அம்மா** பிரபலமாக **நமது அம்மா** அறியப்படும், அதிமுகவின் முன்னாள் பொதுச்செயலாளரும், முன்னாள் தமிழக முதலமைச்சருமான செல்வி ஜெ. ஜெயலலிதாவின் 70வது பிறந்த நாளான 2018 பெப்ரவரி 24 அன்று நாளிதழாக சென்னையில் துவக்கப்பட்டது. அதிமுகவின் அதிகாரப்பூர்வ செய்தி நாளிதழாக செயல்படும் நமது அம்மா நாளிதழ், குறைந்த பட்சம் 12 பக்கங்கள் கொண்டிருக்கும். நமது அம்மா நாளிதழின் தலைமை ஆசிரியர் ச. கல்யாணசுந்தரம் ஆவார்.

## பின்னணி
ஜெ. ஜெயலலிதா, அதிமுகவின் அதிகாரப்பூர்வ அச்சு ஊடகமாக **[[நமது எம் ஜி ஆர்]]** எனும் நாளிதழையும், காட்சி ஊடகமாக ஜெயா தொலைக்காட்சியையும் துவக்கினார். ஜெயலலிதாவின் மறைவிற்குப் பின்னர், வி. கே. சசிகலாவின் குடும்பத்தின் பிடியில் இருந்த நமது எம்ஜிஆர் நாளிதழையும், ஜெயா டி வியையும் டி. டி. வி. தினகரன் தன் பொறுப்பில் எடுத்துக் கொண்டார். அதனால் அதிமுக அரசின் செய்திகள் இந்நாளிதழிலும், தொலைக்காட்சியிலும் மறைக்கப்பட்டது.

எனவே அதிமுக அரசு மற்றும் கட்சியின் செய்திகள் வெளியிடுவதற்கும் நமது அம்மா எனும் பெயரில் புதிய நாளிதழ் 2018 பெப்ரவரி 24 அன்று துவக்கப்பட்டது. ஆர்.சந்திரசேகர் பத்திரிக்கையின் வெளியீட்டாளர் ஆனார்.

அதன் தொடக்கத்திலிருந்து, மருது அழகுராஜ் 2018 முதல் 2022 வரை பத்திரிகையின் தலைமை ஆசிரியராக இருந்தார். அவர் 2022 சூன் 29 அன்று  ஒற்றைத் தலைமைக்கு எதிர்ப்புத் தெரிவிக்கும் வகையில் செய்தித்தாளின் தலைமை ஆசிரியர் பதவியில் இருந்து விலகினார். 
2022 ஆகத்து 6 அன்று, ச. கல்யாணசுந்தரம் *நமது அம்மா* செய்தித்தாளின் தலைமை ஆசிரியர் ஆனார்.

## மேற்கோள்கள்
 

## வெளி இணைப்புகள்
* Nam Amma, Amma TV coming soon in Tamil Nadu

பகுப்பு:திராவிட இயக்கத் தமிழ் இதழ்கள்
பகுப்பு:தமிழக நாளிதழ்கள்
ஒண்டிப்புதூர்

**ஒண்டிப்புதூர்** என்பது (ஆங்கிலம் : *Ondipudur*) இந்தியாவின் மாநிலங்களில் தமிழகத்தில் உள்ள கோயம்புத்தூர் மாநகரின் கிழக்கு வாசலாக கருதப்படும் ஒரு மாநகரப் பகுதியாகும். இது கோயம்புத்தூர் மாவட்டத்தின் சிங்காநல்லூர் வட்டத்தில் அமைந்துள்ளது. இது கோவை மக்களவை தொகுதிக்கும் சிங்காநல்லூர் சட்டமன்றத் தொகுதிக்கும் உட்பட்டதாகும். கோவை மாநகராட்சியின் தென் கிழக்கு மண்டலத்தில் அமைந்துள்ளது. இது நகரத்தில் நன்கு வளர்ந்த சுற்றுப்புறங்களில் ஒன்றாகும், மேலும் 1981 முதல் கோயம்புத்தூர் மாநகராட்சியின் ஒரு பகுதியாக உள்ளது.

## மக்கள் தொகை
2011 மக்கள் தொகை கணக்கெடுப்பு படி இந்த மாநகரப் பகுதியில் 40,000 அதிகமானோர் வசிக்கின்றனர். மேலும் வெளிமாவட்ட மக்கள் பரவலாக காணப்படுகின்றனர். இவற்றுள் 21,200 பேர் ஆண்களும் 18,800 பேர் பெண்களும் ஆவர்.

## போக்குவரத்து
கோயம்புத்தூர் நகரின் முக்கியமான சாலைகளில் ஒன்றான திருச்சி சாலையில், தேசிய நெடுஞ்சாலை 81 (இந்தியா) இல் ஒண்டிப்புதூர் அமைந்துள்ளது.கோவை மாநகரின் கிழக்கு வாயிலாக இருப்பதால் கிழக்கு, தென் மாவட்டங்களுக்கு அதிகளவில் பேருந்துகள் இயக்கப்படுகிறது. குறிப்பாகமதுரை, திருநெல்வேலி, தூத்துக்குடி, சிவகங்கை, தேனி, விருதுநகர், கிழக்கு மாவட்டங்களான திருச்சிராப்பள்ளி, கரூர், தஞ்சாவூர், திருவாரூர், நாகப்பட்டினம், கும்பகோணம் ஆகிய பகுதிகளுக்கு நேரடி பேருந்து போக்குவரத்து சேவை உள்ளது. இது தவிற அருகாமையில் உள்ள திருப்பூர், பல்லடம், காங்கேயம், தாராபுரம், வெள்ளகோயில், கொடுமுடி ஆகிய பகுதிகளுக்கும் பேருந்துகள் இயக்கப்படுகிறது. இது தவிற அருகாமை சிற்றூர்களுக்கு நகரப் பேருந்துகள் இயக்கப்படுகின்றன. மேலும் ஒண்டிப்புதூர் போக்குவரத்து சேவையை மாநகர் போக்குவரத்து கழகம் - கோவை வழங்குகிறது.

## ஒண்டிப்புதூர் மேம்பாலம்
கோயம்புத்தூர் சந்திப்பைத் தவிர்த்து போத்தனூர் சந்திப்பு மற்றும் இருகூரை இணைக்கும் ரயில் பாதையால் ஏற்பட்ட போக்குவரத்து நெரிசலைக் குறைப்பதற்காக, திருச்சி சாலையில் நான்கு வழி மேம்பாலமாக 2006 ஆம் ஆண்டு ஒண்டிப்புதூர் மேம்பாலம் கட்டப்பட்டது.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்
பாபி கன்னவாலே

**ராபர்ட் மைக்கேல் கன்னவாலே** (*Robert Michael Cannavale*, பிறப்பு:மே 3, 1970) என்பவர் அமெரிக்க நாட்டு நடிகர் ஆவார். இவர் தேர்ட் வாட்ச், போர்டுவாழ்க் எம்பிரே, வினைல், வில் & கிராஸ், ரோபோட் மற்றும் மாஸ்டர் ஒப் நானே போன்ற பல தொலைக்காட்சி தொடர்களில் வெவ்வேறு கதாபாத்திரங்களில் நடித்ததன் மூலம் அறியப்படும் நடிகர் ஆனார்.

வில் & கிராஸ் என்ற தொடரில் வில் ட்ரூமனின் நீண்டகால காதலன் அதிகாரி வின்சென்ட் "வின்ஸ்" என்ற கதாபாத்திரத்தில் நடித்ததற்காக 2005 ஆம் ஆண்டு நகைச்சுவைத் தொடரில் சிறந்த விருந்தினர் நடிகருக்கான பிரைம் டைம் எம்மி என்ற விருதை வென்றுள்ளார். 2015 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் ஆன்ட்-மேன் மற்றும் தி வாஸ்ப் (2018) போன்ற திரைப்படங்களில் 'ஜிம் பாக்ஸ்டன்' என்ற கதாபாத்திரத்தில் நடித்துள்ளார்.

## ஆரம்ப கால வாழ்க்கை
கன்னவாலே மே 3, 1970 ஆம் ஆண்டு இசபெல் மற்றும் சால்வடோர் என்பவர்களுக்கு மகனாக நியூ ஜெர்சியிலுள்ள யூனியன் நகரில் பிறந்து வளர்ந்தார். அவரின் தந்தை இத்தாலிய வம்சாவளியைச் சேர்ந்தவர் மற்றும் தாயார் கியூபன் இனத்தை சேர்ந்தவர். இவர்கள் 1960 இல் குடிபெயர்ந்தனர்.

## மேற்கோள்கள்

## வெளி இணைப்புகள்
* 

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:அமெரிக்க நாடக நடிகர்கள்
பகுப்பு:அமெரிக்கக் குரல் நடிகர்கள்
ஆறாவது வனம்

**ஆறாவது வனம்** (*Aaravadhu Vanam*) என்பது  2010 ஆம் ஆண்டு வெளியான இந்திய தமிழ் காதல் நாடகத் திரைப்படம் ஆகும். ஆர். புவணேஷ் இயக்கிய இப்படத்தில் பூஷண், வித்யா மோகன், போஸ் வெங்கட் ஆகியோர் முக்கிய கதாபாத்திரங்களில் நடித்துள்ளனர். ரம்யா, அன்சிபா ஹசன், சிசர் மனோகர், மகாலிங்கம் பொள்ளாச்சி, போரூர் சேகர், தங்கம் ஆகியோர் துணை வேடங்களில் நடித்துள்ளனர். எஸ். எம். தியாகராஜன் தயாரித்த இப்படத்திற்கு ஆர். அரிபாபு இசை அமைத்துள்ளார். இப்படம் 30 சூலை 2010 அன்று வெளியானது. இப்படம் மலையாளத்தில் *பகவதிபுரம்* (2011) என மறு ஆக்கம் செய்யப்பட்டது.

## நடிகர்கள்

*பூஷண் புலியாக 
*வித்யா மோகன் மலராக
*போஸ் வெங்கட் தர்மாவாக
*ரம்யா
*அன்சிபா ஹசன் அனுவாக
*சிசர் மனோகர் கிரிஷ்
*மகாலிங்கம் பொள்ளாச்சி மகாலிங்கமாக
*போரூர் சேகர்
*தங்கம் தங்கமாக
*மதுரை மோகன்
*சின்னராசு
*ரஜினி மணி

## தயாரிப்பு
இயக்குநர்கள் பாக்யராஜ் மற்றும் ரா. பார்த்திபன் ஆகியோரிடம் உதவியாளராக பணிபுரிந்த ஆர். புவனேஷ், எம். பி. ஜி பிலிம்ஸ் இன்டர்நேஷனலின் பதாகையின் கீழ் தயாரிக்கபட்ட ஆறாவது வனம்  படத்தின் வழியாக இயக்குநராக அறிமுகமானார். கன்னட நடிகர் பூஷண், கேரளாவைச் சேர்ந்த வித்யா மோகன் போஸ் வெங்கட் ஆகியோர் முக்கிய வேடங்களில் நடிக்க தேர்வு செய்யப்பட்டனர். மகாபாரதத்திலிருந்து இந்த கதை உருவானது. ஆறாவது வனம் என்பது பாண்டவர்கள் செல்ல மிகவும் கடினமானதாக கருதப்பட்ட பகுதியாகும்.  மேலும் இந்த பத்தியில் செல்லும்போது முழு போரும் இரத்தக்களரியானது. மேலும் *ஆறாவது வனம்* ஒரு உண்மை  சம்பவத்தை அடிப்படையாகக் கொண்டது.   ஒரு இளம் ஜோடியின்  காதலுக்காக ஒரு கிராமத்தில் உள்ள ஒட்டு மொத்த  மக்களும் கிராமத்தை காலி செய்தனர். இயக்குநர் *ஆர். புவனேஷ் அதே கிராமத்தில் ஆறாவது வனம் படத்தை படமாக்க* விரும்பினார், ஆனால் தம்பதியினர் அதற்கு அனுமதிக்கவில்லை. இதனால் வேறு வழி இல்லாமல், குழுவினர் பல்வேறு இடங்களைத் தேடி கடைசியில் கோயம்புத்தூர் மாவட்டத்திற்கு அருகில் அமைந்துள்ள சிங்காரம் பாளையம் கிராமத்தில் படமாக்கினர். இதற்காக ஐந்து நாட்கள் கிராம மக்கள் ஊரை காலி செய்யும்படி திரைப்படக் கழுவினரின் வேண்டுகோளைக் கேட்டு கிராம மக்கள் கோபமடைந்தனர். அதன்கான சூழ்நிலை மற்றும் கதை பற்றி அவர்களுக்கு விளக்கப்பட்டபோது, கிராமவாசிகள் தங்கள் மனதை மாற்றிக்கொண்டு, அவர்களின் கோரிக்கைக்கு செவிசாய்த்தனர். இப்படத்திற்கு ஸ்ரீகாந்த் தேவாவிடம் முன்னாள் உதவியாளராக இருந்த ஆர். ஹரிபாபு இசையமைத்தார்.

## இசை
இப்படத்தின்கான பின்னணி இசை, பாடல் இசை ஆகியவற்றை திரைப்பட இசையமைப்பாளர் ஆர். ஹரிபாபு அமைத்தார். 2009 இல் வெளியிடப்பட்ட இசைப்பதிவில் ஆறு பாடல்கள் இருந்தன. ஒரு விமர்சகர் இந்த படத்தின் பாடல்களை 5 க்கு 1.5 என மதிப்பிட்டு, "இந்த பாடல் தொகுப்பு கீராவாணி மற்றும் நடபைரவி ராகங்களை சுற்றி வருகிறது." என்றார்.

## குறிப்புகள்

பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2010 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
புத்தேழத்து ராமன் மேனன்

**புத்தேழத்து ராமன் மேனன்** (Puthezhath Raman Menon) (19 அக்டோபர் 1891 - 22 செப்டம்பர் 1973) மலையாள இலக்கியத்தின் இந்திய எழுத்தாளர் ஆவார். கட்டுரைகள், வரலாற்று எழுத்துக்கள், சுயசரிதைகள் மற்றும் மொழிபெயர்ப்புகளுக்கு பெயர் பெற்ற மேனன், தாகூரின் படைப்புகளை முதன்முதலில் மலையாளத்தில் மொழிபெயர்த்தார். கேரள உயர்நீதிமன்றத்தில் நீதிபதியாக இருந்த இவர் கொச்சி மன்னனால் வழங்கப்பட்ட "சாகித்ய குசேலன்" என்ற பட்டத்தைப் பெற்றவர். கேரள சாகித்ய அகாதமி 1971இல் புகழ்பெற்ற கூட்டுறவு மூலம் இவரை கௌரவித்தது.

## சுயசரிதை
வலது|thumb| மகாராஜா கல்லூரி, எர்ணாகுளம்
ஒரு பழமையான நாயர் குடும்பத்தில் 1891 அக்டோபர் 19 ஆம் தேதி தென்னிந்திய மாநிலமான கேரளாவின் திருச்சூர் மாவட்டத்திலுள்ள மணலூரில் கோடாய்கட்டு பரமேசுவர மேனன் மற்றும் பாப்பி அம்மா ஆகியோருக்கு பிறந்தார்.  திருச்சூரில் உள்ள மிஷனரி உயர்நிலைப்பள்ளியில் பள்ளி கல்வியை முடித்த பின்னர், எர்ணாகுளம் மகாராஜா கல்லூரி, சென்னை கிறித்துவக் கல்லூரி ஆகியவற்றில் தனது கல்லூரிக் கல்வியை முடித்தார். பின்னர், சட்டம் படித்து திருச்சூரில் உள்ள நீதிமன்றத்தில் சிறப்பு வழக்கறிஞரானார். பின்னர், கேரள உயர்நீதிமன்ற நீதிபதியாக பணியாற்றி ஓய்வு பெற்றார்.  

1961 முதல் 1966 வரை ஐந்து ஆண்டுகள் கேரள சாகித்ய அகாதமியின் தலைவராக பணியாற்றிய மேனன், தனது மாமாக்களில் ஒருவரின் வளர்ப்பு மகளாக இருந்த மூத்தேதத்து ஜானகி அம்மாவை மணந்தார். மேனன் தனது 81 வயதில் 1973 செப்டம்பர் 22 அன்று காலமானார்.

## மரபும் கௌரவங்கள்
நகைச்சுவையான நையாண்டிகளை வெளியிடுவதன் மூலம் மேனனின் இலக்கியத்தில் நுழைந்தார். ஆனால் பின்னர், இவர் பொதுக் கட்டுரைகள், சுயசரிதைகள், வரலாற்றுப் புத்தகங்கள் மற்றும் மொழிபெயர்ப்புகளை எழுதினார்.  இரவீந்திரநாத் தாகூரின் படைப்புகளை முதன்முதலில் மலையாள மொழியில் மொழிபெயர்த்தார்.  His book, *Sakthan Thampuran - Historical Novel*, 1942 இல் வெளியிடப்பட்ட *சக்தன் தம்புரான் -* என்ற வரலாற்று புதினம் ,  , கொச்சி இராச்சியத்தின் முந்தைய மன்னனான சக்தன் தம்புரானின் வாழ்க்கையை விவரிக்கும் புத்தகங்களில் ஒன்றாகும்.  திருச்சூர் பற்றிய இவரது கட்டுரைகள் பின்னர் *திரிச்சூர் திருச்சூர்* என்ற புத்தகமாக தொகுக்கப்பட்டன. அதில் திருச்சூரின் கலாச்சார வரலாறு, இலக்கிய சூழல், திரிச்சூர் பூரம் பற்றிய விவரங்கள் உள்ளன.   இவர் *கைரளி* என்ற பத்திரிகையுடனும் தொடர்பு கொண்டிருந்தார். அங்கு இவர் ஜி. சங்கரா குருப் மற்றும் ஜோசப் முண்டசேரியுடன் இணைந்து பணியாற்றினார். குருப்புக்கும் மேனனுக்கும் இடையே பிளவு ஏற்பட்டதாக வதந்திகள் வந்தாலும், மலையாள எழுத்தாளர்கள் யாரும் ஞானபீட விருதுக்கு தகுதியற்றவர்கள் என்று மேனன் கூறிய கருத்து கூறினாலும், பின்னர் 1965இல் குருப் அவ்விருதினை வென்றார். 

மேனனின் சுயசரிதை *கஷ்டப்பாடுகள்* என்ற பெயரில் வெளியானது.  1971 ஆம் ஆண்டில், கேரள சாகித்ய அகாதமியின் ஒரு புகழ்பெற்ற சக ஊழியராக சேர்க்கப்பட்டார். 

## நூலியல்

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## மேற்கோள்கள்

## வெளி இணைப்புகள்
* 
* 

பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:திருச்சூர் மாவட்ட மக்கள்
பகுப்பு:கேரள எழுத்தாளர்கள்
பகுப்பு:1987 இறப்புகள்
பகுப்பு:1899 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்
மோகன் சின்கா மேத்தா

**மோகன் சிங் மேத்தா** (Mohan Sinha Mehta)(1895-1986)  இந்தியாவின் ராஜஸ்தானின் உதய்பூரில் அமைந்துள்ள வித்யா பவன் நிறுவனங்கள், சேவா மந்திர் ஆகியவற்றின் நிறுவனராவார். 

## வாழ்க்கை
மோகன் சிங் மேத்தா ராஜஸ்தானின் பில்வாராவில் 1895 ஏப்ரல் 20 அன்று ஜீவன் சிங் மேத்தா என்பவருக்கு பிறந்தார். இவரது மனைவியின் பெயர் உலாஸ் குமாரி மேத்தா, இவர்களுக்கு ஜகத் சிங் மேத்தா என்ற ஒரு மகன் இருக்கிறார். அவர் இந்திய அரசாங்கத்தில் வெளியுறவு செயலாளராக இருந்தார்.

மேத்தா, ஆக்ராவின் ஆக்ரா கல்லூரியில் 1916இல் தனது இளங்கலைப் பட்டம் பெற்றார். 1918இல் அலகாபாத் பல்கலைக்கழகத்தில் பொருளாதாரத்துறையில் முதுகலைப் பட்டம் பெற்றார். மேலும், சட்டம் (1919) படித்தார். 1927இல் இலண்டன் பொருளியல் பள்ளியில் தனது முனைவர் பட்ட ஆராய்ச்சியை முடித்தார். 1927ஆம் ஆண்டில் பார் அட் லா ஆனார்

## குறிப்புகள்

## வெளி இணைப்புகள்
* http://pmindia.nic.in/speech/content.asp?id=358
* 

பகுப்பு:1986 இறப்புகள்
பகுப்பு:1895 பிறப்புகள்
நாரத ஸ்மிருதி

**நாரத ஸ்மிருதி** (**Nāradasmṛti**) பண்டைய இந்து சமயத்தின் 22 தர்ம சாத்திர நூல்களில் ஒன்றாகும். இந்த தர்மசாத்திர நூல் முற்றிலும் நடைமுறைச் சட்டங்கள் மற்றும முறையியல் சட்டங்களை மட்டும் எடுத்துரைக்கிறது. நன்நடத்தைகள் மற்றும் தவம் குறித்து இந்நூல் கூறாததால், இதனை  நீதித்துறை உரைக்கு சமமாக கருதப்படுகிறது.  இந்நூலின் கருத்துக்கள், இந்தியத் துணைக் கண்டம் மற்றும் தென்கிழக்கு ஆசியாவின் ஆட்சியாளர்கள் மற்றும் அவர்களின் அரசாங்கங்களால் மிகவும் மதிப்புமிக்கதாக கருதப்பட்டதுடன், இது நாட்டை நியாயமாக ஆளும் அவர்களின் அறத்தை நிறைவேற்றுவதற்கு உதவியாக இருந்தது.தற்போது நாரத ஸ்மிருதியின் மூன்று வகையான பதிப்புகள் காணப்படுகிறது. அவைகளை நாரத ஸ்மிருதி அல்லது நாரதிய தர்மசாத்திரம் என்பர். இந்நூல் 3 அத்தியாயங்களையும், 18 சட்டத் தலைப்புகளையும், 879 சுலோகங்களைக் கொண்டுள்ளது.  

இந்த தர்மசாத்திரத்தை நாரத முனிவர் தொகுத்த காரணத்தால் இதனை நாரத ஸ்மிருதி எனப்பெயராயிற்று. இந்நூலின் காலம் கிபி 100 மற்றும் கிபி 400க்கும் இடைப்பட்ட காலம் என கருதப்படுகிறது.

## மேற்கோள்கள்

## வெளி இணைப்புகள்
* Nāradasmṛti
பகுப்பு:சமசுகிருத நூல்கள்
பகுப்பு:இந்து சமய நூல்கள்
இந்து தர்மசாத்திரங்கள்
அமிலேசு

**அமிலேசு** என்பது நீராற்பகுத்தலின் மூலம் மாப்பொருளை சருக்கரை ஆக்கும் ஒருவகை நொதியாகும். இது மனிதர்கள் உட்பட பல்வேறு பாலூட்டிகளின் உமிழ்நீரில் காணப்படுகிறது. உணவு செரிமானத்திற்கு இது உதவுகிறது.
thumb|ஆல்பா அமிலேசு 
thumb|பீட்டா அமிலேசு 

## வகைப்பாடு

## பயன்பாடு

### நொதிப்பு
நொதிப்பு என்கிற செயல்பாட்டில், மதுவம் என்கிற நுண்மி சருக்கரையை சீரணம் செய்து எத்தனாலை வெளியிடுகிறது. இந்த செயல்பாடு மது தயாரிக்க பெரிதும் பயன்படுகிறது.

### மாவுக்கலவை
வெதுப்பி உருவாக்க மாவுக் கலவையாய் பயன்படுகிறது அமிலேசு. மதுவம் சருக்கரையை செரிக்கும் போது எத்தனாலோடு சேர்த்து கார்பனீராக்சைடையும் வெளியிடுகிறது. இந்த கார்பனீராக்சைடானது வெதுப்பியை மேலெழும்பி உப்பச் செய்து அதற்கு செரிவளிக்கிறது.

## மேற்கோள்கள்
 

பகுப்பு: வேதியியல்
பகுப்பு:நொதிகள் 
பகுப்பு:நொதியியல் 
பகுப்பு:உயிரியல்
பகுப்பு:உணவுச் சேர்பொருட்கள்
சைபீரிய அசுக்கி

**சைபீரிய அசுக்கி** என்பது உழைக்கும் நாய் இனங்களில் ஒன்றாகும். இவைகள் இழுநாய்களாக பயன்படுகின்றன. 

## தோற்றம்
கம்பளி போன்ற தோலுடனும் முக்கோண செவிகளுடனும் உடலில் பல்வேறு குறிகளைக் கொண்ட இவ்வகை நாயினம் வடகிழக்கு ஆசியாவின் சைபீரியாவில் வாழும் ச்சுக்சி மக்களினால் இழுநாய்களாக பயன்பட்டு வந்ததாக தகவல்கள் தெரிவிக்கின்றன. சைபீரிய ஆர்ட்டிக் பகுதியின் குளிர்மையான தட்பவெப்பத்திற்கேற்ப தடிமனான தோலுடனும் கம்பளிமுடியுடனும் சுறுசுறுப்பான பண்புடனும் இந்நாய்கள் இருக்கின்றன. குரைத்தலைக் காட்டிலும் இவை மிகுதியாக ஊளையே இடும். 

## அறிமுகம்
**வில்லியம் கூசக்** என்கிற உருசிய மயிர் வணிகர் சைபீரிய அசுக்கி நாயினத்தை முதன் முறையாக அலாசுக்கா மாகாணத்தில் போட்டி ஒன்றின் போது இழுநாய்களாக அறிமுகப்படுத்தியதாகத் தெரிகிறது. அறிமுகத்திற்கு பிறகு, ஆராய்ச்சிகளில் பனிச்சறுக்கு பந்தயங்களிலும் இந்நாய்கள் இழுநாய்களாக பயன்பட்டன. தற்போது செல்லப் பிராணியாக வீட்டிற்குள் வைத்து வளர்க்கப்படுகிறது.  

## மேற்கோள்கள்
 

பகுப்பு:நாய் இனங்கள்
சுந்தரி கே. ஸ்ரீதரணி

**சுந்தரி கே. ஸ்ரீதரணி** (Sundari K. Shridharani) (6 ஏப்ரல் 1925 - 7 ஏப்ரல் 2012) 1950 இல்  திரிவேணி கலா சங்கம் என்ற பல- கலை நிறுவனத்தை நிறுவி, அதன் இயக்குநராக இருந்தார்.

## ஆரம்பகால வாழ்க்கையும்  பின்னணியும்
பிரிக்கப்படாத இந்தியாவில் பாக்கித்தானின் ஐதராபாத்தில் பிறந்த இவர், சாந்திநிகேதனில் நடனம் கற்றுக் கொண்டார். அதன்பிறகு சேர்ந்தார்  அல்மோரா என்ற இடத்தில் அமைந்திருந்த உதய் சங்கரின் இந்திய கலாச்சார மையத்தில் நடனப் பயிற்சியைப் பெற்றார். கதகளியை குரு சங்கரன் நம்பூதிரியிடமும், மணிப்புரி நடனத்தை குரு அமுபி சிங்கிடமும் பயின்றார். பின்னர், இவர் இலண்டனின் ஜின்னர் மேவர் நடனம் மற்றும் நாடகப்பள்ளியில் சேர்ந்து கிரேக்க நடனம் கற்றுக்கொண்டார். கவிஞரும், நாடக ஆசிரியரும், பத்திரிகையாளருமான கிருஷ்ணலால் ஸ்ரீதரணியை (1911 - 1960) திருமணம் செய்து கொண்டார்.

## தொழில்
thumb|திரிவேணி கலா சங்கத்தின் பிரதான நுழைவாயில் மற்றும் இடதுபுறத்தில் ஸ்ரீதரணி கலைக்கூடத்தின் முகப்பு.
1947 ஆம் ஆண்டில், இவர் பிராக் நகரில் நடந்த முதல் சர்வதேச இளைஞர் விழாவில் நிகழ்த்தினார். 1950களில், ஐக்கிய அமெரிக்க கலாச்சார பரிவர்த்தனை திட்டங்களில் ஒன்றான புல்பிரைட் கூட்டாளர் கௌரவத்தையும் பெற்றார். லாஸ் ஏஞ்சல்ஸின் கலிபோர்னியா பல்கலைக்கழகத்தின் கௌரவத்தையும் பெற்றார். இதன் மூலம் அமெரிக்காவில் பல பல்கலைக்கழகங்களில் பயணம் செய்தார். இந்திய நடனங்களைப் பற்றிய  விளக்கங்களை வழங்கினார்.

## கலா சங்கம்
திருமணத்திற்குப் பிறகு இவர் தில்லிக்கு வந்தார். 195 இல் திரிவேணி கலா சங்கத்தைத் தொடங்கினார். இது தில்லியின் கன்னாட் பிளேசில் தொடங்கப்பட்டது. 'திரிவேணி கலா சங்கம்' என்ற பெயர் புல்லாங்குழல் கலைஞரான விஜய் ராகவ் ராவ் என்பவரால் உருவாக்கப்பட்டது. இதன் பொருள் "கலைகளின் சங்கமம்" என்பதாகும். புது தில்லியின் கன்னாட்டு பிளேசிலுள்ள ஒரு காபி உணவகத்துக்கு மேலே ஒரு அறையில் பிரபல கலைஞர் கே. எஸ். குல்கர்னியின் கீழ் இரண்டு மாணவர்களுடன் இது தொடங்கப்பட்டது. விரைவில் இவரது முயற்சிகள் கவனிக்கப்பட்டன. ஜவகர்லால் நேரு நிறுவனத்திற்கான நிலத்தை ஒதுக்கினார். படிப்படியாக, இவர் ஒரு சிறிய குழுவினரை ஏற்பாடு செய்து, இசை நிகழ்ச்சிகளை ஏற்பாடு செய்யத் தொடங்கினார். மேலும், நிதியினைச் சேகரித்து கட்டிடம் எழுப்பப்பட்டது. குரு ராஜ்குமார் சிங்காஜித் சிங் 1954ஆம் ஆண்டில் மணிப்பூர் நடனப் பிரிவின் தலைவராக திரிவேணியில் சேர்ந்தார். பின்னர் 1962ஆம் ஆண்டில், 'திரிவேணி பாலே'வை நிறுவினார். அதில் அவர் இயக்குநராகவும், முதன்மை நடனக் கலைஞராகவும் இருந்தார்.

## இறப்பு
இவர் திரிவேனியின் வளாகத்திற்குள்ளேயே வசித்து வந்தார். 2012 ஏப்ரல் 7 அன்று புதுதில்லியில் தனது 93 வயதில் இறந்தார். இவருக்கு கவிதா ஸ்ரீதரணி என்ற ஒரு மகளும், அமர் ஸ்ரீதரணி என்ற ஒரு மகனும் உள்ளனர். இவரின் மகன் இப்போது திரிவேணியின் பொதுச் செயலாளராக உள்ளார்.

## விருதுகள்
1992 ஆம் ஆண்டில் இந்திய அரசால் இவருக்கு பத்மசிறீ விருது  2011ஆம் ஆண்டில் இவருக்கு இசை சங்கீத நாடக அகாதமி விருது வழங்கப்பட்டது, இது கலை நிகழ்ச்சிகளில் ஒட்டுமொத்த பங்களிப்பு செய்ததற்காக, மரணத்திற்குப் பின் வழங்கப்பட்டது.

## குறிப்புகள்

## வெளி இணைப்புகள்
* 

பகுப்பு:சங்கீத நாடக அகாதமி விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:2012 இறப்புகள்
பகுப்பு:1925 பிறப்புகள்
பாடகசாலை

**பாடகசாலை** (*Padagasalai*)  என்பது 2010 ஆம் ஆண்டு வெளியான  இந்திய தமிழ் நாடகத் திரைப்படம் ஆகும். ஜெ. தமிழ் இயக்கிய  இப்படத்தில் சத்யா, அரவிந்த், ஆர்.சஞ்சய், இனியா, பிரீத்தி புஷ்பன் ஆகியோர் முக்கிய கதாபாத்திரங்களில் நடித்துள்ளனர். மேலும் இதில் சிசர் மனோகர், போண்டா மணி, ராஜா சேது முரளி, சூலூர் சண்முகதேவன், சிவானந்தம் ஆகியோர் துணை வேடங்களில் நடித்துள்ளனர். டி. அனில் தயாரித்த இப்படத்திற்கு, ஹிடேஷின் இசை அமைத்துள்ளார் . படமானது 2010 மார்ச் 26 அன்று வெளியானது.

## நடிகர்கள்

*சத்தியா முத்துவாக (முத்துக்குமார்)
*அரவிந்த் புகழாக (புகழேந்தி)
*ஆர். சஞ்சை விஜயாக
*இனியா (நடிகை) அபிராமியாக
*பிரீத்தி புஷ்பன் மதுமிதாவாக
*சிசர் மனோகர் சடலையாக
*போண்டா மணி உணவக மேலாளராக
*ராஜா சேது முரளி
*சூலூர் சண்முகதேவன்
*சிவாநந்தம் குஞ்சுமணியாக
*சூசை ரத்தினம்
*ஐயப்பன்
*திருப்பதி

## தயாரிப்பு
தேவவிஜயம் பிலிம் மேக்கர்ஸ் என்ற பதாகையின் கீழ் தயாரிக்கப்பட்ட *பாடகசாலை* படத்தின் மூலம் ஜே. தமிழ் இயக்குநராக அறிமுகமானார். மேலும் அவர் ஒளிப்பதிவையும் மேற்கொண்டார். புதுமுகங்களான சத்யா, அரவிந்த், ஆர். சஞ்சய் ஆகியோர் முக்கிய வேடங்களில் நடிக்க தேர்வு செய்யப்பட்டனர். கேரளத்தைச் சேர்ந்த இனியா ஸ்ருதி என்ற பெயரில் இந்த படத்தின் மூலம் தமிழ் திரையுலகில் அறிமுகமானார். மேலும் நாயகிகளில் ஒருவராக நடிக்க பிரீத்தி புஷ்பன் நடித்தார். இப்படத்திற்கு இதேஷ் இசை இசையமைக்க, தளபதி தினேஷ் சண்டைக் காட்சிகளை வடிவமைக்க, முருகராம் படத்தொகுப்பை செய்தார்.

## இசை
திரைப்பட பினண்ணி இசை, பாடல் இசை ஆகியவற்றை இசையமைப்பாளர் இடேஷ் அமைத்தார். இந்த படத்தின் இசைப்பதிவில் உடுமலை கரிசல் முத்து, பி. கே. சிவசிறீ, கோவை முஸ்தபா ஆகியோரால் எழுதப்பட்ட ஆறு பாடல்கள் உள்ளன. பாடல்களானது  18 பிப்ரவரி 2010 அன்று சென்னையில் வெளியிடப்பட்டது. இசை வெளியீட்டு விழாவில் நடிகர் பிரசன்னா, கலைப்புலி ஜி. சேகரன், வி. சி. குகநாதன், பி. எல். தேனப்பன் ஆகியோர் கலந்து கொண்டனர். *[[தி இந்து]]வின்* எஸ். ஆர். அசோக் குமார் இந்த பாடல் தொகுப்பை "கடந்து செல்லக்கூடியது" என்று குறிப்பிட்டார்.

## வெளியீடு
இந்த படம் 26 மார்ச் 2010 அன்று வசந்தபாலனின் *[[அங்காடித் தெரு (திரைப்படம்)|அங்காடி தெரு]]* வெளியான சமயத்தில் வெளியானது.

### வணிகம்
இந்த படம் சென்னை மண்டலத்தில்  சராசரிக்கும் குறைவான தொடக்க வசூலை ஈட்டியது. வணிக ரீதியாக  மோசமான வசூலையே ஈட்டியது. மேலும் திரைப்படத் தயாரிப்பாளர் டி. அனில் ஒரு புதிய பதாகையின் கீழ் *[[ஆர்வம்]]* (2010) என்ற படத்தை தயாரிக்கும் பணியில் ஈடுபட்டார்.

## குறிப்புகள்

பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2010 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
தாராசனா சத்தியாகிரகம்

**தாராசனா சத்தியாகிரகம்** (Dharasana Satyagraha) என்பது 1930 மே மாதம் காலனித்துவ இந்தியாவில் பிரிட்டிசாரின் உப்பு வரிக்கு எதிராக நடந்த ஆர்ப்பாட்டமாகும். தண்டி, உப்புச் சத்தியாகிரகம் முடிவடைந்ததைத் தொடர்ந்து, மகாத்மா காந்தி பிரித்தானிய ஆட்சிக்கு எதிரான அடுத்த போராட்டமாக குசராத்தில் தாராசனா என்ற இடத்தில் உப்பு எடுக்கத் தேர்ந்தெடுத்தார். தாராசனாவில் காவலர்களால் நூற்றுக்கணக்கான சத்தியாக்கிரகிகள் தாக்கப்பட்டனர். அடுத்தடுத்த இந்தப்போராட்டம் இந்திய சுதந்திர இயக்கத்தின் மீது உலக கவனத்தை ஈர்த்ததுடன், இந்தியாவில் பிரித்தானிய ஆட்சியின் நியாயத்தன்மையை கேள்விக்குள்ளாக்கியது. 

## பின்னணி
மகாத்மா காந்தி, ஜவகர்லால் நேரு தலைமையிலான இந்திய தேசிய காங்கிரசு, 1930 சனவரி 26 அன்று பகிரங்கமாக சுதந்திரப் பிரகடனத்தை அல்லது முழு தன்னாட்சி அறிவிப்பை வெளியிட்டது.   ஏப்ரல் 6, 1930 அன்று காந்தி சட்டவிரோத உப்பு தயாரிப்பதன் மூலம் நிறைவடைந்த தண்டி உப்பு சத்தியாகிரகம், பிரித்தானிய அரசின் உப்பு வரிக்கு எதிராக நாடு தழுவிய போராட்டத்தை நடத்தியது. மே 4, 1930 அன்று, காந்தி இந்தியாவின் தலைமை ஆளுநர் இர்வின் பிரபுவிற்கு  கடிதம் எழுதினார், தாராசனாவி உப்பு எடுக்கும் தனது தனது நோக்கத்தை விளக்கினார். உடனடியாக காந்தி கைது செய்யப்பட்டார். முன்மொழியப்பட்ட செயல் திட்டத்தை தொடர இந்திய தேசிய காங்கிரசு ஜவகர்லால் நேரு, வல்லபாய் படேல் உள்ளிட்ட பல காங்கிரஸ் தலைவர்கள் திட்டமிட்ட நாளுக்கு முன்பே கைது செய்யப்பட்டனர். .

## தாராசனா அணிவகுப்பு
அணிவகுப்பு திட்டமிட்டபடி முன்னேறியது. 76 வயதான ஓய்வுபெற்ற நீதிபதி அப்பாஸ் தியாப்ஜி, காந்தியின் மனைவி கஸ்தூர்பாயுடன் அணிவகுத்துச் சென்றார். இருவரும் தாராசனத்தை அடைவதற்கு முன்னர் கைது செய்யப்பட்டு மூன்று மாத சிறைத்தண்டனை விதிக்கப்பட்டனர்.  அவர்கள் கைது செய்யப்பட்ட பின்னர், சரோஜினி நாயுடு மற்றும் அபுல் கலாம் ஆசாத் தலைமையில் அமைதியான போராட்டம் தொடர்ந்தது. அணிவகுப்பை வழிநடத்த ஒரு பெண்ணை காந்தி உயர்த்தியதை சில காங்கிரஸ் தலைவர்கள் ஏற்கவில்லை.  நூற்றுக்கணக்கான இந்திய தேசிய காங்கிரசு தொண்டர்கள் தாராசனா உப்பு எடுக்கும் வேலைகள் நடைபெறும் இடத்தை நோக்கி அணிவகுக்கத் தொடங்கினர். காவல்துறையினரால் திருப்பி விடப்படுவதற்கு முன்னர், நாயுடு மற்றும் சத்தியாக்கிரகிகள் அந்த இடத்தை அடைந்தனர். ஒரு கட்டத்தில் அவர்கள் அங்கேயே இருபத்தெட்டு மணி நேரம் காத்திருந்தனர். மேலும் நூற்றுக்கணக்கானோர் கைது செய்யப்பட்டனர். 

## குறிப்புகள்

பகுப்பு:இந்திய விடுதலைப் போராட்டம்
பகுப்பு:காந்தியம்
குருதியுண் குருவி

**குருதியுண் குருவி** () கலாபகசுத் தீவுகளில் வாழும் ஒரு சிறிய குருவியினம். இவை ஓநாய்த் தீவு, தார்வின் தீவு ஆகிய தீவுகளில் மட்டுமே வாழும் அகவலயப் பறவையினம் , இப்பறவையின் தனித்தன்மையான உணவுப்பழக்கத்தால் இக்குருவிகள் இப்பெயரைப் பெற்றன. நீலக்கால் பூபி என்னும் கடற்பறவையின் குருதியை பருகுவதால் இக்குருவிகள் இப்பெயரைப் பெற்றன. 
இப்பறவையினத்தின் அறிவியற்பெயர் *சியோசிப்பீசா செப்புதென்திரியோனாலிசு* (*Geospiza septentrionalis*). கலாபகசுத் தீவுகளில் மட்டுமே வாழும் சார்ப்பே அலகுக் குருவி( இரிச்சர்து பவுதியர் சார்ப்பே (Richard Bowdler Sharpe) என்பார் கண்டுபிடித்த பறவை, *Geospiza difficilis*) இனத்தின் ஒரு சிற்றினம் இந்தக் குருதியுண் குருவியினம். மரபணு அடிப்படையிலும் உருவ அமைப்பிலும், குயிலுதல் (பாடுதல்) அடிப்படையிலும் இக்குருவியினம் வேறானது என்று அனைத்துலக பறவையியலாளர் ஒன்றியம் கருதுகின்றது..

## உடலமைப்பு
குருதியுண் குருவிகள் உருவில் ஆண்பறவை (சேவல்) பெண்பறவை (பெட்டை) ஆகியவற்றுக்கிடையே பெரிய மாறுபாடு உள்ளவை. சேவல் பெருமாலும் கருப்பு நிறமும் பெட்டை சாம்பல் நிறத்தில் பழுப்பு நிறக் கோடுகளுடனும் காணப்படுகின்றன. ஓநாய்த் தீவில் உள்ள பறவைகள் ஏற்ற இறக்கத்துடனான பாடலும் தார்வின் தீவில் உள்ளவை அதிர்வொலி எழுப்புவனவாகவும் உள்ளன. இரண்டு தீவுகளிலும் சீழ்க்கை ஒலிபோன்றவையும் எழுப்புகின்றன.

## சூழமைவியல்
மிகவும் வேறுபட்ட உணவுப்பழக்கம் கொண்டிருப்பதால் இப்பறவை புகழ்பெற்றது. பிறவகையான உணவு கிடைக்காதபொழுது இவை நாசுக்கா கடற்பறவை அல்லது நீலக்கால் பூபி என்னும் கடற்பறவையின் குருதியைக் குடிக்கின்றது. இந்த நீலக்கால் பூபியின் அருகே அமர்ந்து கூரிய அலகால் கொத்தி அரத்தம் வடியச்செய்து குடிக்கின்றது. வியப்பூட்டும்விதமாக இக்கடற்பறவைகள் எதிர்ப்பு நடவடிக்கை எதுவும் எடுப்பதில்லை. கடற்பறவைகளைத் தூய்மைப்படுத்துவதாக இருந்து இப்படி மாறியதோ என்று கருதுகின்றார்கள். குருதியுண் குருவிகள் கடற்பறவைகளின் முட்டைகளையும் முட்டையிட்டவுடன் திருடுகின்றன. முட்டைகளை உருட்டி பாறைகளின் மீது விழச்செய்து உடையச்செய்து உண்ணுகின்றன. குவானோ மற்றும் பிற பறவைகள் விட்டுச்சென்ற மீன்களையும் உண்ணுகின்றன.

கலாப்பகசு முள் பேரிக்காய் மரத்தின் பூக்களில் உள்ள தேனை உறிஞ்சி உண்கின்றன, குறிப்பாக ஓநாய்த்தீவில்.  இப்படியான மிகவும் வேறுபட்ட உணவுப்பழக்கம் இருப்பதற்குக் காரணம், இந்தத் தீவுகளில் நன்னீர் கிடையாது. இப்பறவைகளின் அடிப்படை உணவு மீன்கள், விதைகள் கொட்டைகள் ஆகியவையாகும்.

## காப்புநிலை
குருதியுண் குருவி  குறுகிய நிலப்பரப்பில் மட்டுமே காணப்படுவதாலும் பிற உயிரினங்களின் வரவாலும் அழிதறுவாய் நிலையின் முதல்நிலையில் உள்ளதாகப் பன்னாட்டு இயற்கைப் பாதுகாப்புச் சங்கம் அறிவித்துள்ளது.

## அடிக்குறிப்புகளும் மேற்கோள்களும்

## வெளியிணைப்புகள்
* 

பகுப்பு:குருவிகள்
ஏஜெண்ட் சாய் ஸ்ரீனிவாச ஆத்ரேயா

**ஏஜெண்ட் சாய் ஸ்ரீனிவாச ஆத்ரேயான்** (*Agent Sai Srinivasa Athreya)*  2019 ஆம் ஆண்டு வெளியான தெலுங்கு நகைச்சுவை - திகில் திரைப்படம் ஆகும். இத்திரைப்படம் நேர்மறையான விமர்சனங்கள் பெற்றது.

## கதை
தனியார் துப்பறிவு மையம் நடத்தி வரும் **சாய் ஸ்ரீனிவாசன்** மற்றும் அவனது பெண் உதவியாளர் **சினேகா**வின் வசம் வருகிறது ஒரு புது வழக்கு. ஒரு பெண் காணாமற் போனதை அடுத்து, அவரைத் தேடத் தொடங்கும் சாய், விரைவில் அந்த மொத்த வழக்கும் அவனுக்கான பொறி என்று தெரிந்து கொள்கிறான். மூடநம்பிக்கைகளையும் அவற்றால் ஏற்படும் விளைவுகளையும் ஊக்குவிக்கப்படும் குற்றங்களையும் மையக்கருத்தாகக் கொண்டுள்ளது இத்திரைப்படம்..

## நடிப்பு
* நவீன் பாலிசெட்டி
* சினேகா
* ஷ்ருதி ஷர்மா

## இசை
இத்திரைப்படத்திற்கு இசையமைத்தவர் மார்க் கே ராபின். படத்தில் ஒரு பாடல் இடம்பெற்றுள்ளது.

## வெளியீடு

என இயக்குநர் ஸ்வரூப் ஆரெஸ்ஜெ நேர்காணல் ஒன்றில் தெரிவித்தார்.

இத்திரைப்படம் 21 சூன் 2019 அன்று வெளியானது. யூடியூபிலும் இந்தியில் மொழி மாற்றம் செய்யப்பட்டு ஏஜெண்ட் சாய் என்கிற பெயரில் 23 சனவரி 2021 அன்று வெளியானது.

## மேற்கோள்கள்

பகுப்பு:திகில் திரைப்படங்கள்
பகுப்பு:நகைச்சுவைத் திரைப்படங்கள்
பகுப்பு:2019 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பாட்டா, எக்குவடோரியல் கினி

**பாட்டா** (*Bata*; ) என்பது எக்குவடோரியல் கினியின் லிட்டோரல் மாகாணத்தில் உள்ள ஒரு துறைமுக நகரமாகும். 2005 ஆம் ஆண்டில் இதன் மக்கள் தொகை 173,046 ஆகும்.  எக்குவடோரியல் கினியாவின் நகரங்களிலேயே மிகப்பெரிய நகரம் இதுவாகும். இது ரியோ முனியின் அட்லாண்டிக் பெருங்கடல் கடற்கரையில் அமைந்துள்ளது. முன்னர் இந்த நகரம் எக்குவடோரியல் கினியின் தலைநகரமாக இருந்தது.

## வரலாறு
1969 ஆம் ஆண்டு எசுப்பானிய எதிர்ப்பு கலவரங்களுக்குப் பிறகு, பாட்டாவில் ஐரோப்பிய மக்கள் தொகை குறைந்தது. மேலும் 1970கள் மற்றும் 1980 களின் பிற்காலத்தில் ஏற்பட்ட பொருளாதரா தேக்கநிலையும் இந்த நகரத்தினை மிகவும் பாதித்தது. 1980 களின் பிற்பகுதியிலும் 1990 களின் பிற்பகுதியிலும் நாட்டின் எண்ணெய் வளங்கள் நகரத்தின் வளர்ச்சிக்கு உந்துத்தலாக அமைந்தது. 

மார்ச் 7, 2021 இல், இந்த நகரத்தில் தொடர்ச்சியான வெடிப்புகள் ஏற்பட்டது. இதன் விளைவாக குறைந்தபட்சம் 105 பேர் இறந்தனர் மற்றும் 615 க்கும் மேற்பட்டோர் காயமடைந்தனர். வெடிப்பினால் நகரத்தின் பெரும்பான்மையான கட்டிடங்கள் சேதமடைந்தன.

## பொருளாதாரம்
பாட்டா இப்பகுதியில் உள்ள ஆழமான துறைமுகங்களில் ஒன்றாகும். இருந்தபோதிலும், இங்கு இயற்கை துறைமுகம் இல்லை. மரம் மற்றும் காபி ஆகியவை முக்கிய ஏற்றுமதிகளாக உள்ளன. 

## போக்குவரத்து
பாட்டா விமான நிலையம் பாட்டாவின் வடக்கே அமைந்துள்ளது.

## சான்றுகள்

## வெளி இணைப்புகள்

பகுப்பு:எக்குவட்டோரியல் கினி
துர்காம் குழாய்

நுண்ணுயிரிகளால் வாயு உற்பத்தியைக் கண்டறிய **துர்காம் குழாய்கள்** (*Durham tube*)நுண்ணுயிரியல் சோதனைகளில் பயன்படுத்தப்படுகின்றன. இவை வெறுமனே மற்றொரு சோதனைக் குழாயில் தலைகீழாகச் செருகப்பட்ட சிறிய சோதனைக் குழாய்களாகும். இந்த சிறிய குழாயில் ஆரம்பத்தில் நுண்ணுயிரிகளை வளர்க்க வேண்டிய உணவூட்டக் கரைசல் நிரப்பப்படும். வாயுவானது உறையிடப்பட்டு, அடைகாக்கும்போது வாயு உற்பத்தி செய்யப்பட்டால் இவை சிறிய துர்காம் குழாயில் காணப்படும். குழாய் தலைகீழாகச் செருகப்படும்போது உருவாகும் ஆரம்ப காற்று இடைவெளி கிருமியழித்தலின் போது இழக்கப்படும். கிருமியழித்தல் வழக்கமாக 121 ° செண்டிகிரேடில் 15 அல்லது அதற்கு மேற்பட்ட நேரம் செய்யப்படுகிறது. இந்த முறையினை முதன்முதலில் 1898இல் இங்கிலாந்து நுண்ணுயிரியலாளர் ஹெர்பர்ட் துர்காம் அறிவித்தார்.

## குறிப்புகள்
 

## வெளி இணைப்புகள்
1. http://www.vumicro.com/vumie/help/VUMICRO/Nitrate_Broth_with_Durham_Tube.htm

2. http://www.bd.com/ds/technicalCenter/inserts/L007459(07)(0506).pdf

## மேற்கோள்கள்

* 

பகுப்பு:ஆய்வுக்கூடக் கருவிகள்
மம்தா தாஸ்

**மம்தா தாஸ்** அல்லது மம்தா டேஷ் ( Mamata Dash பிறப்பு 4 அக்டோபர் 1947) ஓர் ஒடிய கவிஞர், எழுத்தாளர் மற்றும் மொழிபெயர்ப்பாளர் ஆவார். இவர் இந்தியாவின் ஒடிசாவைச் சேர்ந்தவர்.  இவரது கவிதைத் தொகுப்பான *ஏகாத்ரா சந்திரசூர்யாவுக்கு* ஒடிய மொழிக்கான சாகித்திய அகாதமி விருது வழங்கப்பட்டது.

## சுயசரிதை
மம்தா அக்டோபர் 4, 1947 அன்று ஜகத்சிங்பூரில் பிறந்தார். இவரின் தந்தை ராமச்சந்திர மொஹாபத்ரா ஒரு மருத்துவர் ஆவார். இவரது தாயின் பெயர் பங்கஜ்மாலா. அவருக்கு 4 சகோதரிகள் மற்றும் 3 சகோதரர்கள் இருந்தனர். கட்டாக்கின் ராவன்ஷா பெண்கள் பள்ளிக்குச் செல்வதற்கு முன்பு ஜகத்சிங்பூரில் தனது ஆரம்பக் கல்வியைப் பெற்றார். இவர் தனது ஒன்பது வயதில் கவிதைகள் எழுதத் தொடங்கினார். இவரது சில கவிதைகள் குழந்தைகளின் மாத *இதழான மீனாபஜரில் வெளியிடப்பட்டன.*  துணைவரின் பெயர் டாக்டர் ரகுநாத் டாஷ்

## படைப்புகள்

* 
* 
* 
* 

## அங்கீகாரம்

* ஒடிய சாகித்ய அகாடமி விருது, 1987 
* கங்காதர ராத் அறக்கட்டளையின் பானுஜி ராவ் விருது 
* ஒடிசாவின் சம்பல்பூர் பல்கலைக்கழகத்தைச் சேர்ந்த பாரத நாயக் ஸ்மிருதி சம்மனா

## சான்றுகள்


பகுப்பு:வாழும் மக்கள்
பகுப்பு:இந்தியப் பெண் எழுத்தாளர்கள்
பகுப்பு:ஒடிசா நபர்கள்
பகுப்பு:1947 பிறப்புகள்
பனாவ் மர சுண்டெலி

**பனாவ் மர சுண்டெலி** (*Banahaw tree mouse*)*(மசூரியோமைசு குலாண்டேங் = Musseromys gulantang)* என்பது முரிடே எலி குடும்பத்தினைச் சார்ந்த கொறிணியாகும். பிலிப்பீன்சுவின் லூசோனைச் சார்ந்த மவுண்ட் பனாவ் நினைவாகப் பெயரிடப்பட்டது.

## மேற்கோள்கள்

* ஹீனி, எல்.ஆர்; பாலேட், டி.எஸ்; ரிக்கார்ட், ஈ.ஏ; வேலுஸ், எம்.ஜே; ஜான்சா, எஸ்.ஏ 2009. அத்தியாயம் 7. பிலிப்பைன்ஸ் ராட்சத மேக எலிகள் தொடர்பான சிறிய 'மரம்-மவுஸ்' (ரோடென்ஷியா, முரிடே) புதிய வகை மற்றும் இனங்கள். அமெரிக்க வரலாற்று அருங்காட்சியகத்தின் புல்லட்டின் 331: 205-229.
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:கொறிணிகள்
அகம் புறம்

**அகம் புறம்** (*Agam Puram*) என்பது 2010 ஆம் ஆண்டு வெளியான இந்தியத் தமிழ் அதிரடித் திரைப்படம் ஆகும். இப்படத்தை  திருமலை எழுதி இயக்கியுள்ளார்.   இப்படத்தில் எல். ராஜா, ஷாம், மீனாட்சி ஆகியோர் முக்கிய கதாபாத்திரங்களில் நடித்தனர். 2008 ஆம் ஆண்டின் தொடக்கத்தில் தயாரிப்புப் பணியைத் தொடங்கிய இப்படத்தில் நீண்ட கால தாமதத்துக்குப் பிறகு  10 திசம்பர் 2010 அன்று வெளியானது.

சிறுவயதிலிருந்தே மார்ட்டின் பெர்னாண்டஸ் ( எல். இராஜா ) என்பவரால் வளர்க்கப்பட்ட திரு ( ஷாம் ) அவருக்கு வலது கையாக இருந்துவருகிறார். வயதாகும்போது பெர்னாண்டஸ் தனது சொத்துக்களை திருவிடம் ஒப்படைத்து மறைகிறார். அவர் காலமான பிறகு திரு போதை மருந்து வணிகத்திற்கு தலைமை தாங்குகிறார். அவரது கட்டுப்பாடான வேலை பாணியால் அவரது கூட்டாளர்கள் பெரும் எரிச்சலடைகின்றனர். மேலும் அவரது போட்டியாளர்கள் அவரை தாக்க திட்டமிடுகின்றனர். அவரது சட்டவிரோத வணிகத்தால் அவரது குடும்பத்தினரும் நண்பர்களும் பாதிக்கப்படுகிறார்கள் என்பதை அறிந்த அவர் தனது தொழிலைத் தொடருகிறாரா இல்லையா என்பது படத்தின் எஞ்சிய பகுதியாகும்.

## நடிகர்கள்

* ஷாம் திருவாக
* மீனாட்சி ந்தியாவாக
* எல். இராஜா டான் மார்ட்டின் பெர்னாண்டசாக 
* ஆனந்த் ராஜ் (நடிகர்) நேர்மையான காவல் அதிகாரி முத்துராஜாக (சிறப்புத் தோற்றத்தில்), 
* மீரா கிருஷ்ணன் திருவின் தாயாக
* சேரன் ராஜ்  மோசமான காவர் அதிகாரியான இரவிச்சந்திரனாக, 
* வினோத் ராஜ் சாமிபிள்ளையாக
* மனோபாலா சி. சிங்கமுத்தாக
* அலெக்ஸ் திருவின் மாமாவாக
* சம்பத் ராம் சம்பத்தாக
* மேகா கான்
* சிமோன்
* மூகாம்பிகை ரவி
* சிசர் மனோகர் காவலராக
* கூல் சுரேஷ் 
* பில்லி முரளி
* சரண்
* மேகா நாயர் (பாடலில் சிறப்புத் தோற்றம்)
* காஷ்மீரா ஷா (""ஒரு மணி ரெண்டு மணி" பாடலில் சிறப்புத் தோற்றம்)
* காளி வெங்கட் சங்குவின் அடியாளாக

## தயாரிப்பு
*அகம் புறம்* படத்தின் தயாரிப்புப் பணிகள் 2008 சனவரி இறுதியில் தொடங்கியது,  ஷாமுக்கு ஜோடியாக கீரத் நடித்தார். பின்னர் அவருக்கு பதிலாக மீனாட்சி முன்னணி பாத்திரத்தில் நடித்தார்.  எம். கோபாலகிருஷ்ணன் படத்திற்கு நிதியுதவி செய்தார்.   *[[கருப்பசாமி குத்தகைதாரர் (திரைப்படம்)|கருப்புசாமி குத்தகைதரர்]]* (2007) படத்தில் நடித்த மீனாட்சி பிறகு முன்னணி நடிகையானார். அவர் படத்தில் அனாதையாக நடித்தார். இயக்குனருக்கு உள்ள இலக்கிய ஆர்வத்தின் காரணமாகவும், "அகம் புறம்" என்று பெயரிட்டார். இது ஷாமின் பாத்திரத்தின் இரட்டை பக்கத்துடன் தொடர்புடையது என்பதாலும் இந்த படத்திற்கு *அகம் புறம் என்று பெயரிடப்பட்டது.*  எம். கோபாலகிருஷ்ணன் இப்படத்தை விட்டு வெளியேறிய பிறகு 2010 ஆம் ஆண்டில் ஷாம் படத்தின் தயாரிப்பாளரானார். இருப்பினும், படத்தின் இயக்குனரான திருமலை தனது இந்த படத்தை தனது டி. கிரியேஷன்ஸ் என்ற பதாகையின் கீழ் தயாரித்தார். இப்படத்தில் ஷாம் ஒரு குண்டர்  பாத்திரத்தில் நடித்தார். இப்படம் மலேசியா, ஸ்பெயின் போன்ற நாடுகிறல் படமாக்கப்பட்டது. படத்தில் புதுமுகம் மேகா கான் நடித்தார்.

## இசை
இப்படத்தின் பின்னணி இசையை சுந்தர் சி. பாபு அமைத்தார். இப்படத்தில் "ஒண்ணு மணி ரெண்டு மணி" என்ற நாட்டுப்புற பாடல் இடம்பெற்றது.

* "ஒரே ஒரு ஊரு" - சங்கர் மகாதேவன்
* "ஒரு மணி ரெண்டு மணி" - பி. பி வெங்கட்
* "கண்களைப் பறித்திடும்" - கார்த்திக், ரஞ்சினி ஜோஷ்
* "கண்கள் மோதி" - நரேஷ் ஐயர், விச்சித்ரா
* "கட்டில் மேல் அடிதடியா" - ரஞ்சித், சயனோரா பிலிப்
* "அகம் புறம்" கருப் பொருள் இசை - சுந்தர் சி பாபு 

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2010 தமிழ்த் திரைப்படங்கள்